**Ministru kabineta noteikumu projekta „Grozījumi Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:  **1.**noteiktu, ka ES Emisijas kvotu tirdzniecības sistēmas (turpmāk – ES ETS) informācijas apmaiņu, iesniegumu un ziņojumu iesniegšanu turpmāk ES ETS gaisa kuģu operatori veic, izmantojot Eiropas Komisijas izveidoto un uzturēto vienoto ES ETS informācijas apmaiņas sistēmu “DECLARE” (turpmāk – ES ETS informācijas apmaiņas sistēma DECLARE), tādējādi būtiski samazinot administratīvo slogu un samazinātu ES ETS gaisa kuģu operatoriem darba apjomu, kas nepieciešams noteiktas informācijas iesniegšanai verificētājiem, valsts aģentūrai “Civilās aviācijas aģentūra” (turpmāk – CAA), VARAM, kā arī noteiktas informācijas saņemšanai no tiem;  **2.**Latvijas normatīvajos aktos paredzētu prasības, kas ietvertas Eiropas Parlamenta un Padomes 2017. gada 13. decembra Regulā Nr. 2017/2392, *ar ko groza Direktīvu 2003/87/EK, lai saglabātu pašreizējos darbības jomas ierobežojumus attiecībā uz aviācijas darbībām un sagatavotos globāla tirgus pasākuma īstenošanai no 2021. gada* (turpmāk – regula Nr. 2017/2392);  **3.**noteiktu, ka ziņošanas veidlapa, ko gaisa kuģu operators izmanto, lai ziņotu par to finanšu līdzekļu izlietojumu, kurus gaisa kuģa operators attiecīgajā kalendāra gadā ir guvis, pārdodot tam bez maksas piešķirtās emisijas kvotas, ir pieejama ne tikai CAA tīmekļvietnē, bet arī VARAM tīmekļvietnē.  Noteikumu projekts ir izstrādāts saskaņā ar Latvijas Republikas Saeimā izskatāmo likumprojektu “Grozījumi likumā “Par piesārņojumu” (Nr. 1034/Lp12). Likumprojektu “Grozījumi likumā “Par piesārņojumu” (Nr. 1034/Lp12) šā gada 1. februārī izskatīts 3. lasījumā Latvijas Republikas Saeimā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pašreizējā situācija un problēmas, pastāvošais tiesiskais regulējums, tā būtība un nepilnības:  **1.**Šobrīd Latvijā ES ETS informācija apmaiņu gaisa kuģu operatoriem nosaka Ministru kabineta 2013. gada 9. jūlija noteikumi Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā” (turpmāk – noteikumi Nr. 366), neregulējot nosacījumus attiecībā uz formu, kādā veidā informācija ir iesniedzama kompetentajās iestādēs vai kādā veidā tiek veikta informācijas aprite starp iesaistītajām pusēm. Informācijas iesniegšana papīra formātā (attiecīgo informāciju iesniedzot arī elektroniski, to nosūtot pa elektronisko pastu vai to iesniedzot elektroniskajā datu nesējā) palielina lietvedības noslodzi, kavē informācijas apriti un apgrūtina iesniegšanas procesu gaisa kuģu operatoriem. Informācijas iesniegšana elektroniskā dokumenta formā ir apgrūtinoša maziem uzņēmumiem, kuriem nav pieejami elektroniskie paraksti. Tā kā Latvijas administrācijā ir arī tādi gaisa kuģu operatori, kuri nav Latvijas komersanti (nav reģistrēti Latvijas Uzņēmumu reģistrā) un to darbavietas neatrodas Latvijas teritorijā, tad šādiem gaisa kuģu operatoriem ir īpaši apgrūtinoši iesniegt visu nepieciešamo informāciju papīra formātā vai elektroniski parakstītu ar elektronisko parakstu.  Savukārt informācijas uzglabāšanu ikviens ES ETS dalībnieks veic individuāli, kādā sevis izvēlētā veidā, kas būtiski apgrūtina informācijas pārbaudi verificētājiem un palielina darba apjomu ES ETS gaisa kuģu operatoriem informācijas uzglabāšanas sistēmas aprakstam (katram ES ETS gaisa kuģa operatoram saskaņā ar Eiropas Komisijas 2012. gada 21. jūnija regulu Nr. 601/2012 *par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK* (turpmāk – regula Nr. 601/2012) jāsagatavo un jāiesniedz kompetentajai iestādei emisiju monitoringa plāns, kurā jāiekļauj detalizēta informācija par visas SEG monitoringam un ziņošanai nepieciešamās informācijas uzglabāšanas un arhivēšanas procedūru). Lielu daļu informācijas CAA publicē savā tīmekļvietnē, kas palielina administratīvo slogu CAA.  **2**. Šobrīd Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā” (turpmāk – Noteikumi Nr. 366) ir iekļauts nosacījums attiecībā uz mazajiem emitētājiem, kuru ziņojums ir uzskatīts par verificētu, ja tas ir sagatavots, izmantojot Komisijas 2010. gada 9. jūlija Regulas Nr. 606/2010, ar ko apstiprina Eiropas Aeronavigācijas drošības organizācijas (Eurocontrol) izstrādātu vienkāršotu instrumentu degvielas patēriņa aplēsēm konkrētiem gaisa kuģu ekspluatantiem, kas ir mazie emitētāji, tikai gadījumos, ja šī mazā emitētāja kopējais visos lidojumos radītais SEG emisiju apjoms nepārsniedz 25 000 tonnu oglekļa dioksīda. Tomēr regula Nr. 2017/2392 papildina šo nosacījumu attiecībā uz mazo emitētāju, kura radītais siltumnīcefekta gāzu emisiju apjoms iepriekšējā kalendāra gadā nepārsniedza 3 000 tonnu oglekļa dioksīda lidojumos, uz kuriem neattiecas regulas Nr. 2017/2392 noteiktais aptvērums (t.i. nav lidojumi, kas ir minēti konkrētajā regulā).  **3.**Šobrīd noteikumu Nr. 366 3.6. apakšpunktā ir noteikts, ka veidlapa ziņošanai par to finanšu līdzekļu izlietojumu, kurus gaisa kuģa operators attiecīgajā kalendāra gadā ir guvis, pārdodot tam bez maksas piešķirtās emisijas kvotas, ir pieejama tikai CAA tīmekļvietnē, kā rezultātā varētu būt problēmas nodrošināt informācijas pieejamības nepārtrauktību, ņemot vērā to, ka CAA tīmekļvietne var būt nepieejama zināmu laiku.  **2.** Noteikumu projekts izstrādes mērķi:  **1)**ar noteikumu projektu tiek paredzētinosacījumi izmantot ES ETS informācijas apmaiņas sistēmu DECLARE, jo, izmantojot šādu informācijas apmaiņas un uzglabāšanas rīku, būtiski samazināsies administratīvais slogs ES ETS gaisa kuģu operatoriem – nepieciešamais darba apjoms un laiks noteiktās informācijas iesniegšanai verificētājiem un pēc tam arī CAA;  Eiropas Komisija ir izstrādājusi un bez maksas ES dalībvalstīm piedāvā brīvprātīgi izmantot vienotu ES ETS informācijas apmaiņas sistēmu, ko Eiropas Komisija izstrādāja pēc pašas iniciatīvas, ņemot vērā līdz šim saņemtos ES dalībvalstu viedokļus par ES ETS informācijas sistēmas apmaiņas sarežģījumiem (ES dalībvalstis katru gadu sagatavo ziņojumus par ES ETS īstenošanu, kā arī 2014. un 2016. gadā Eiropas Komisija uzsāka pārbaudes visās ES dalībvalstīs par ES ETS nosacījumu ieviešanu un īstenošanu). Regulas Nr. 601/2012 74. un 75. pants noteic, ka ES dalībvalstis var izvēlēties izmantot automatizētas sistēmas elektroniskai datu apmaiņai, pamatojoties uz noteikto ES ETS ziņošanas valodu, un ES dalībvalstis var prasīt, lai gaisa kuģu operatori šādas sistēmas izmanto. Eiropas Komisijas izstrādātā ES ETS informācijas apmaiņas sistēma DECLARE atbilst regulas Nr. 601/2012 75. pantā noteiktajiem nosacījumiem, un tajā notiek apmaiņa ar tām elektroniskām veidnēm (monitoringa plānam, emisiju ziņojumam, verifikācijas ziņojumam u.c.), ko Eiropas Komisija ir izstrādājusi saskaņā ar regulas Nr. 601/2012 74. pantu.  ES ETS informācijas apmaiņas sistēmas DECLARE izmantošana būtiski atvieglos visu ES ETS dalībnieku – gaisa kuģu operatoru, verificētāju, CAA, kā arī VARAM, Latvijas Nacionālā akreditācijas biroja (turpmāk – LATAK) un emisijas reģistra nacionālo administratoru apmaiņu ar informāciju un pieejamību tai.  ES ETS informācijas apmaiņas sistēmā DECLARE katram gaisa kuģa operatoram (kā arī verificētājam) tiks izveidots konts sistēmā, kurā notiks visa apmaiņa ar ES ETS informāciju – monitoringa plānu un to grozījumu iesniegšana CAA, emisiju ziņojumu iesniegšana verificētājam, verificētāja slēdziena iesniegšana gaisa kuģu operatoriem, emisiju ziņojumu un verificētāja slēdziena iesniegšana CAA, CAA lēmumu par emisiju ziņojumu apstiprināšanu vai noraidīšanu iesniegšana gaisa kuģa operatoram; kā arī tiks uzglabāta visa informācija vienkopus. ES ETS informācijas apmaiņas sistēmā DECLARE aviācijas darbību dalībai ES ETS šobrīd ir paredzētas šādas funkcijas:   * + tonnkilometru monitoringa plānu un emisiju monitoringa plānu iesniegšana un apstiprināšana (ar iespēju pievienot dažādus papildu dokumentus, piemēram, dažādus iesniegumus vai pamatojošo dokumentāciju);   + tonnkilometru ziņojumu un emisiju ziņojumu iesniegšana verificētājam;   + tonnkilometru ziņojumu un emisiju ziņojumu verifikācija un verifikācijas slēdziena sniegšana;   + tonnkilometru ziņojumu un emisiju ziņojumu iesniegšana kompetentajai iestādei;   + tonnkilometru ziņojumu un emisiju ziņojumu apstiprināšana;   + tonnkilometru ziņojumu un emisiju ziņojumu un monitoringu plānu vienkāršā pārbaude par aizpildes pareizumu (sistēma automātiska pārbauda obligātu lauku aizpildīšanu);   + datu apkopošanas rīki statistikas veikšanai, piemēram, direktīvas 2003/87/EK 21. panta ziņošanas prasībām.   Papildus šajā sistēmā CAA varēs gaisa kuģu operatoriem nosūtīt (iesniegt) lēmumus par tonnkilometru monitoringa plāna, emisiju monitoringa plāna vai emisiju ziņojuma apstiprināšanu, kā arī iesniegt informāciju par finanšu līdzekļu izlietojumu, kurus gaisa kuģa operators attiecīgajā kalendāra gadā ir guvis, pārdodot tam bez maksas piešķirtās emisijas kvotas, šo informāciju iesniedzot vienlaicīgi ar ikgadējo emisiju ziņojumu.  Šai sistēmai un tajā esošajiem kontiem pieeja būs tikai konkrētiem nominētiem cilvēkiem (nebūs publiski pieejama informācija).  Izmantojot šo sistēmu, ES ETS gaisa kuģu operatori varēs pietiekami ātri un efektīvi iesniegt visu informāciju – CAA iesniedzamos monitoringa plānus un to pavadošo dokumentāciju, verificētājam iesniedzamos emisiju ziņojumus un pavadošo dokumentāciju, CAA iesniedzamos gala emisiju ziņojumus, VARAM iesniedzamo informācija par finanšu līdzekļu izlietojumu, kurus gaisa kuģa operators attiecīgajā kalendāra gadā ir guvis, pārdodot tam bez maksas piešķirtās emisijas kvotas u.c., noteiktajām iestādēm, neizmantojot pastu, elektronisko pastu, datu nesēju, elektroniskos parakstus u.c. Šo sistēmu izmantojot, ES ETS gaisa kuģu operatoram vairs nevajadzēs pašam uzturēt šīs iepriekšminētās informācijas uzglabāšanas vietni, jo tā visa tiks uzglabāta ES ETS informācijas apmaiņas sistēmā DECLARE.  Papildus šī sistēma samazinās arī administratīvo slogu informācijas apmaiņai, kā arī informācijas uzglabāšanai CAA, VARAM, LATAK un emisijas reģistra nacionālajiem administratoriem.  ES ETS informācijas apmaiņas sistēmu DECLARE atvieglos arī informācijas apmaiņu gadījumos, ja Latvijā savu darbību uzsāks kāds gaisa kuģa operators, kas nav Latvijā reģistrēts komersants.  **2.**Ar noteikumu projektu Noteikumos Nr. 366 iekļautie nosacījumi tiek pielāgoti regulā Nr. 2017/2392 iekļautajiem nosacījumiem, lai pēc iespējas ātrāk Latvijas normatīvo regulējumu salāgotu Eiropas Savienības normatīvajam regulējumam.  **3.**Ar noteikumu projektu tiek paredzēts, ka veidlapa ziņošanai par to finanšu līdzekļu izlietojumu, kurus gaisa kuģa operators attiecīgajā kalendāra gadā ir guvis, pārdodot tam bez maksas piešķirtās emisijas kvotas, ir pieejama ne tikai CAA tīmekļvietnē, bet arī VARAM tīmekļvietnē, lai nodrošinātu informācijas pieejamības nepārtrauktību, kā arī, lai atvieglotu gaisa kuģu operatoriem pieejamo informāciju, ņemot vērā gaisa kuģu operatoru uzdotos jautājumus par informācijas pieejamību un tās meklēšanu tieši VARAM tīmekļvietnē. |
| 3. | Projekta izstrādē iesaistītās institūcijas | VARAM, CAA |
| 4. | Cita informācija | Noteikumu projekts virzāms izskatīšanai Ministru kabinetā pēc likumprojekta “Grozījumi likumā “Par piesārņojumu” (Nr. 1034/Lp12) spēkā stāšanās. Likumprojekts “Grozījumi likumā “Par piesārņojumu” (Nr. 1034/Lp12) šā gada 1. februārī izskatīts 3. lasījumā Latvijas Republikas Saeimā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:   * ES ETS gaisa kuģu operatorus un verificētājus attiecībā uz ES ETS informācijas apmaiņas sistēmas DECLARE izmantošanu, kā arī attiecībā uz ziņošanu par emisijas kvotu pārdošanā iegūto finanšu līdzekļu izlietojumu; * VARAM un CAA attiecībā uz ES ETS informācijas apmaiņas sistēmas DECLARE izmantošanu; * Gaisa kuģu operatorus, kas ir mazie emitētāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu:  *ES ETS gaisa kuģu operatoriem*  Ir paredzams, ka, izmantojot ES ETS informācijas apmaiņas sistēmu DECLARE, ES ETS gaisa kuģu operatoriem administratīvais slogs samazināsies, jo turpmāk vairs nevajadzēs izmantot dažāda veida informācijas apmaiņas un iesniegšanas iespējas (e-pasts, elektroniski parakstīti dokumenti, pasts, personīgā iesniegšana), bet visa informācijas apmaiņa un uzglabāšana notiks vienkopus.  *VARAM un CAA*  Ir paredzams, ka, izmantojot ES ETS informācijas apmaiņas sistēmu DECLARE, tā darbības uzsākšanas laikā palielināsies administratīvais slogs VARAM un CAA, jo būs nepieciešams Latvijas ES ETS gaisa kuģu operatoriem (3 konti) un verificētājiem (1 konts) izveidot kontus, savukārt turpmāk administratīvais slogs sakarā ar šīs sistēmas izmantošanu var samazināties.  Nav paredzama būtiska ietekme uz uzņēmējdarbības vidi. |
| 3. | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Regula Nr. 2017/2392;  2. Regula Nr. 601/2012; |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **Regula Nr. 2012/2392** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 6. punkta “b” apakšpunktā izteiktais direktīvas Nr. 2003/87/EK 28.a panta 1. punkts | Pārņemts ar likumprojektu “Grozījumi likumā “Par piesārņojumu”’ | Ieviests pilnībā | Netiek ieviests, paredzot stingrākas vai mazāk stingras prasības |
| 1. panta 6. punkta “e” apakšpunktā izteiktais direktīvas Nr. 2003/87/EK 28.a panta 6. punkts | Noteikumu projekta 4. punkts | Ieviests pilnībā | Netiek ieviests, paredzot stingrākas vai mazāk stingras prasības |
| Attiecīgā ES tiesību akta datums, numurs un nosaukums | **Regula Nr. 2012/2392** | | |
| A | B | C | D |
| 74. pants | Noteikumu projekta 2. un 3. punkts | Ieviests pilnībā | Netiek ieviests, paredzot stingrākas vai mazāk stingras prasības |
| 75. pants | Noteikumu projekta 2. un 3. punkts | Ieviests pilnībā | Netiek ieviests, paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļvietnē 2017. gada 31. oktobrī. |
| 3. | Sabiedrības līdzdalības rezultāti | Sabiedrības pārstāvju viedokļi un komentāri pēc noteikumu projekta publicēšanas VARAM tīmekļvietnē netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, CAA |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.  Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projektā iekļauto nosacījumu izpilde neatstās ietekmi uz cilvēkresursiem.  Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Rimša 67026512

[Helena.Rimsa@varam.gov.lv](mailto:Helena.Rimsa@varam.gov.lv)